PRITARTA

Klaipėdos miesto savivaldybės

tarybos 2012 m. d.

sprendimu Nr.

**IX PASAULIO LIETUVIŲ SPORTO ŽAIDYNIŲ PASIRUOŠIMO IR VYKDYMO**

1. **M. KLAIPĖDOJE PROGRAMA**

**I. BENDROSIOS NUOSTATOS**

1. Ši programa nustato IX pasaulio lietuvių sporto žaidynių (toliau – PLSŽ) pasiruošimo ir vykdymo 2013 metais Klaipėdoje įgyvendinimo veiksmus, etapus, vykdytojus ir finansavimo priemones.

2. PLSŽ vykdomos 2013 m. birželio 27–30 d. Klaipėdoje ir yra skiriamos S. Dariaus ir S. Girėno skrydžio per Atlantą 80 metų, I Lietuvos tautinės olimpiados 75 metų jubiliejams ir Pasaulio lietuvių vienybės dienai paminėti. PLSŽ vykdomos 23 (dvidešimt trejos) sporto šakų varžybos.

3. Pagrindiniai PLSŽ pasiruošimo ir vykdymo programos uždaviniai:

3.1. sudaryti geras sąlygas atvykusiems užsienio lietuviams ar lietuvių kilmės sportuotojams bei Lietuvos sporto mėgėjams varžytis, siekti sportinių rezultatų pagal išgales, bendrauti;

3.2. siekti, kad žaidynės būtų plačiai nušviečiamos žiniasklaidoje;

3.3. siekti, kad visų žaidynių metu žiūrovų skaičius būtų kuo didesnis, įtraukti į žaidynių programos dalį „Sportas visiems“ miesto sporto mėgėjus;

3.4. organizuoti ir vykdyti žaidynių atidarymo ir kitą kultūrinę pažintinę programą;

3.5. užtikrinti sporto bazių su reikalinga įranga ir inventoriumi paruošimą;

3.6. tinkamai organizuoti žaidynių dalyvių apgyvendinimo, aptarnaujančio transporto, maitinimo bei medicinos paslaugas.

4. Programos vykdytojai:

4.1. šalies mastu renginį koordinuoja Lietuvos Respublikos Ministro Pirmininko potvarkiu patvirtinta darbo grupė, kuriai vadovauja Lietuvos Respublikos vidaus reikalų ministras, pagal patvirtintą darbo planą;

4.2. Lietuvos sporto federacijų sąjunga (LSFS) ir Lietuvos asociacija „Sportas visiems“ (LASV) atsakingos už priemones pagal patvirtintą darbo planą;

4.3. Klaipėdos miesto savivaldybės IX PLSŽ organizavimo ir priežiūros darbo grupės (kartu su LSFS ir LASV) koordinuos pasiruošimą ir žaidynių vykdymą pagal priemonių planą.

**II. PROGRAMOS DALYS**

5. 2013 m. IX pasaulio lietuvių sporto žaidynių organizavimo ir įgyvendinimo priemonių planas (1 priedas).

6. Klaipėdos sporto bazių paruošimo ir įrangos įsigijimo planas (2 priedas).

7. 2013 m. IX pasaulio lietuvių sporto žaidynių kultūrinės-pažintinės programos priemonių planas (konkurso būdu bus atrinkti paslaugos teikėjai) (3 priedas).

8. Žaidynių vykdymas.

**III. LĖŠOS IR FINANSAVIMO ŠALTINIAI**

9. PLSŽ pasiruošimo ir vykdymo 2013 m. Klaipėdoje preliminari išlaidų sąmata:

|  |  |  |
| --- | --- | --- |
| Eil. Nr. | Išlaidų rūšys | Finansavimo šaltiniai |
| Kūno kultūros ir sporto rėmimo fondo lėšos | Savivaldybės lėšos | Valstybės lėšos |
| 1. | Sporto inventoriaus ir įrangos įsigijimas | 194460 | Iki 19656 |  |
| 2. | Sporto bazių priežiūros ir statybos plėtotė (esminis turto pagerinimas) | 805540 | Iki 80344 |  |
| 3. | Kultūrinė-pažintinė žaidynių programa |  | Iki 200000 | 65000 |
| 4. | Žaidynių vykdymas |  |  | 935000 |
| **Iš viso:** | **1000000** | **Iki 300000** | **1000000** |

**IV. LAUKIAMI REZULTATAI**

10. Gerai suorganizuotos IX pasaulio lietuvių sporto žaidynės, pristatytas Klaipėdos miestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_